Diari Oficial de la Generalitat Valenciana


Sumari del DOGV 7732, del 02-03-2016 (2016/1432)

DECRET 23/2016 de febrer, del Consell, pel qual es modifica el Decret 162/1999, de 17 de setembre, del Consell, pel qual s'establixen les condicions per a l'exercici del busseig professional a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/02/26/23**

### Versions

 03/03/2016 - Actualitat  Text inicial: 02/03/2016 - 03/03/2016 

### Dades del document

Número de DOGV
:   7732

Data del DOGV
:   02-03-2016

Secció del DOGV
:   I. DISPOSICIONS GENERALS

Número del document
:   2016/1432


Data del document
:   26-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 03.03.2016**

**DECRET 23/2016, de 26 de febrer, del Consell, pel qual es modifica el Decret 162/1999, de 17 de setembre, del Consell, pel qual s'establixen les condicions per a l'exercici del busseig professional a la Comunitat Valenciana.** ****[1]****

[**(Diari Oficial núm. 7732 de 02.03.2016)**](http://www.dogv.gva.es/datos/2016/03/02/pdf/2016_1432.pdf) **Ref. 001578/2016**

PREÀMBUL

 

Per mitjà de l’aprovació del present decret es modifica la redacció de determinats articles del Decret 162/1999, de 17 de setembre, del Consell, (DOCV 3595, 01.10.1999), pel qual s’establixen les condicions per a l’exercici del busseig professional a la Comunitat Valenciana.

L’exercici del busseig científic es troba regulat en l’Orde del Ministeri de Foment, de 14 d’octubre de 1997, per la qual s’aproven les normes de seguretat per a l’exercici d’activitats subaquàtiques, modificada per mitjà de l’Orde de 20 de juliol de 2000, del Ministeri de Foment, que introduïx una definició própia per al busseig científic, ja que a causa de les especials característiques que concorren en el busseig científic no pot tindre la consideració de busseig professional. D’acord amb aquesta normativa, es modifica la regulació del busseig professional a la Comunitat Valenciana, de manera que les seues normes no siguen d’aplicació al busseig científic.

El Reial Decret 1758/1998, de 31 de juliol, va transferir a la Comunitat Valenciana les funcions i serveis en matèria de busseig professional, i per mitjà del Decret 11/1998, de 27 d’octubre, del president de la Generalitat, es van assignar aquestes funcions a la Conselleria d’Agricultura, Pesca i Alimentació.

Per aixó, una vegada emesos els informes preceptius, en virtut dels articles 18.f i 28.c de la Llei 5/1983, de 30 de desembre, del Consell, a proposta de la consellera d’Agricultura, Medi Ambient, Canvi Climàtic i Desenvolupament Rural, i amb la deliberació prèvia del Consell, en la reunió del dia 26 de febrer de 2015,

 

DECRETE

 

Article únic. Modificació dels articles 1, 8, 9 i 12 del Decret 162/1999, de 17 de setembre, del Consell, pel qual s’establixen les condicions per a l’exercici del busseig professional a la Comunitat Valenciana

S’aprova la modificació dels articles 1, 8, 9 i 12 del Decret 162/1999, de 17 de setembre, del Consell, pel qual s’establixen les condicions per a l’exercici del busseig professional a la Comunitat Valenciana, que queden redactats com figura en l’annex d’aquest decret.

 

DISPOSICIÓ ADDICIONAL

 

**Única. Incidència en les dotacions de despesa**

L’aplicació i el desplegament d’aquest decret no podrà tindre cap incidència en la dotació de tots i cada un dels capítols de despesa assignats a la conselleria competent en matèria d’agricultura i, en tot cas, haurà de ser atés amb els mitjans personals i materials de la conselleria mencionada.

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions que del mateix rang o d’un rang inferior siguen contràries al que establix el present decret.

 

DISPOSICIÓ FINAL

 

**Única. Entrada en vigor**

Aquest decret entrarà en vigor l’endemà de la publicació en el Diari Oficial de la Comunitat Valenciana.

 

Castelló de la Plana, 26 de febrer de 2016

 

El president de la Generalitat,

XIMO PUIG I FERRER

 

La consellera d’Agricultura, Medi Ambient,   
 Canvi Climàtic i Desenvolupament Rural,

ELENA CEBRIÁN CALVO

 

 

ANNEX  
 Modificació dels articles 1, 8, 9 i 12 del Decret 162/1999, de 17 de setembre, del Consell, pel qual s’establixen les condicions per a l’exercici del busseig professional a la Comunitat Valenciana

 

**Article 1. Modificació de l****’article 1 del Decret 162/1999,** **de 17 de setembre, del Consell, pel qual s****’establixen les condicions per a l’exercici del busseig professional a la Comunitat Valenciana**

L’article 1 queda redactat com seguix:

«Per a la pràctica d’intervencions hiperbàriques i subaquàtiques de caràcter laboral o professional en aigües del territori de la Comunitat Valenciana, les aigües interiors i mar territorial, en què se sotmeta les persones a un mitjà hiperbàric, serà necessari que aquestes estiguen en possessió del títol de busseig professional adequat al seu nivell d’exposició hiperbàrica.

Així mateix, es requerix el compliment de les normes de seguretat vigents per a l’exercici d’activitats subaquàtiques.»

 

**Article 2. Modificació de l****’article 8 del Decret 162/1999, de 17 de setembre, del Consell, pe****l qual s****’establixen les condicions per a l’exercici del busseig professional a la Comunitat Valenciana**

L’article 8 queda redactat com seguix:

«En aquells treballs subaquàtics professionals que incidixen en el medi hiperbàric per a la realització d’activitats bàsiques, s’exigirà almenys una de les titulacions següents:

1. Bussejador professional bàsic, regulat per la present norma.

2. Bussejador de segona classe restringit o de xicoteta profunditat (fins a 30 metres), obtingut abans de l’entrada en vigor de l’Orde de 22 de desembre de 1995, del Ministeri d’Agricultura, Pesca i Alimentació (BOE 11, 12.01.1996), per la qual es deroguen determinades normes reguladores d’activitats subaquàtiques.

3. Bus de xicoteta profunditat (fins a 25 metres), regulat pel Decret 2055/1969, de 25 de setembre (BOE 232, 27.09.1969). Aquest títol només serà admés quan el treball a desenvolupar es realitze per mitjà d’equips de casc rígid, en directa dependència de mitjans auxiliars situats en la superfície.»

 

**Article 3. Modificació de l****’article 9 del Decret 162/1999, de 17 de setembre, del Consell, pel qual s’establixen les condicions per a l’exercici del busseig professional a la Comunitat Valenciana**

L’article 9 queda redactat com seguix:

«1. En aquells treballs professionals on el busseig es desenvolupe com a activitat principal, s’exigirà almenys una de les titulacions següents:

a) Tècnic en operacions subaquàtiques i hiperbàriques, regulat pel Reial Decret 1073/2012, de 13 de juliol.

b) Tècnic de busseig a mitjana profunditat (fins a 50 metres), regulat pel Reial Decret 727/1994, de 22 d’abril.

c) Bussejador de primera classe o de gran profunditat, obtinguda abans de l’entrada en vigor de l’Orde de 22 de desembre de 1995, del Ministeri d’Agricultura, Pesca i Alimentació (BOE 11, 12.01.1996), per la qual es deroguen determinades normes reguladores d’activitats subaquàtiques.

d) Bussejador de segona classe o de mitjana profunditat (fins a 50 metres), obtingut abans de l’entrada en vigor de l’Orde de 22 de desembre de 1995, del Ministeri d’Agricultura, Pesca i Alimentació (BOE 11, 12.01.1996), per la qual es deroguen determinades normes reguladores d’activitats subaquàtiques.

e) Bus de gran profunditat (fins a 75 metres), regulat pel Decret 2055/1969, de 25 de setembre (BOE 232, 27.09.1969). Aquest títol només serà admés quan el treball a desenvolupar es realitze amb equips de casc rígid, en directa dependència de mitjans auxiliars situats en la superfície.

2. Quan en l’exercici de l’activitat de busseig es realitzen treballs subaquàtics de: tall i soldadura, obres hidràuliques, explosius, reparació a flotació i reflotaments, s’exigirà almenys una de les titulacions següents:

a) Tècnic en operacions subaquàtiques i hiperbàriques, regulat pel Reial Decret 1073/2012, de 13 de juliol.

b) Tècnic de busseig a mitjana profunditat, regulat pel Reial Decret 727/1994, de 22 d’abril.

c) Especialitat subaquàtica professional corresponent al treball a realitzar, obtinguda abans de l’entrada en vigor de l’Orde de 22 de desembre de 1995, del Ministeri d’Agricultura, Pesca i Alimentació (BOE 11, 12.01.1996), per la qual es deroguen determinades normes reguladores d’activitats subaquàtiques.»

 

**Article 4. Modificació de l****’article 12 del Decret 162/1999, de 17 de setembre, del Consell, pel qual s’establixen** **les condicions per a l****’exercici del busseig professional a la Comunitat Valenciana**

L’article 12 queda redactat com seguix:

«Les normes i titulacions del present decret no s’apliquen al busseig militar ni al busseig científic.» 

 

 

---

****[1]****Text rectificat per la [**correcció d'errades**](http://www.dogv.gva.es/index.php?id=26&sig=001627/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D001627/2016) publicada en el Diari Oficial núm. 7733 de 03.03.2016 (Ref. Base de dades 001627/2016)


Còpia Permalink ELI